
Pitah Jesus Kristus 
do na paluahkon 


Tubuhanni ma sada anak, anjaha bahen ma goranni Jesus, ai paluahon- 
Ni do bangsa-Ni humbani dousa ni sidea. Mateus 1:21 


Ai sonon do holong ni uhur ni Naibata bani dunia on, pala do Anak-Ni na 
sasada in iberehon, ase ulang magou sagala na porsaya Bani, tapi ase 
hagoluhan na sadokah ni dokahni bani. Johannes 3:16 


Nini Jesus ma hu bani, “Ahu do dalan in, hasintongan ampa hagoluhan 


in. Seng dong na boi roh marayak bapa, anggo lang marhitei Ahu. 
Johannes 14:6 


Anjaha seng dong haluahon marhitei na legan, ai seng dong goran na 
legan itoruh ni langit, na binere bani jolma, parhiteian ni hita maluah. 
Lahoan ni Apostel 4:12 


Ai parlobei sahali hupadas bani nasiam, na dob hujalo, ai ma, paboa na 
dob matei Kristus mangkopkop dousanta, domu hubani na tarsurat in: 
anjaha na dob itanom do la, anjaha puho bani ari patoluhon domu 
hubani na tarsurat in: 1 Korint 15:3-4 


Ibagas la do dapot hita haluahon marhitei daroh-Ni, ai ma hasasapan ni 
dousanta, domu hubani habayakon ni idop ni uhur-Ni: Epesus 1:7 


Adong ompat hasintongan na maningon gok iarusi hita: 
1. Holong tumang uhur ni Naibata bamu. 


la sihol ase ham mandapot hagoluhan na sadokah ni dokahni i surga rap 
pakon-Si. 

Ai sonon do holong ni uhur ni Naibata bani dunia on, pala do Anak-Ni na 
sasada in iberehon, ase ulang magou sagala na porsaya Bani, tapi ase 
hagoluhan na sadokah ni dokahni bani. Johannes 3:16 


Sihol do uhur-Ni ase ham margoluh na gok janah mararti rap pakon-Si. 
Seng roh panangko, pitah laho manangko, mamunuh ampa mangagou. 
Roh do Ahu, ase dapotan hagoluhan bani sidea, anjaha marlobih-lobih. 
Johannes 10:10 


Hassi pe sonai, buei do halak na lang mangahapkon goluh na mararti janah 
lang yakin atap domma dapotan hagoluhan na sadokah ni dokahni halani... 


2. Mardousa do jolma humbani biakni. Ai do ase sirang ia humbani Naibata. 


Haganup domma mardousa. 

Ai haganup do mardousa, anjaha seng das bani hasangapon ni Naibata: 
Rom 3:23 

Ai holong ni uhur bani duit do urat ni sagala hajahaton... 1 Timoteus 6:10 


Upah ni dousa aima hamateian. 
Ai upah ni dousa aima hamateian... Rom 6:23 


Bibel patugahkon dua jenis hamateian: 


e Hamatelan secara jasmani 
Anjaha songon na dob itontuhon bani jolma matei sahali, dob ai roh ma 
uhum: Heber 9:27 


e Hamateian partonduyon atap parsirangan sadokah ni dokahni 
humbani Naibata i naraka 

Tapi halak na mabiar, na so porsaya, na masambor, pamunuh, parriah- 
riah, sipartondung, sisombah gana-gana ampa sagala parladung, 
dapotan parbagianan do sidea hubagas laut na gara ibagas apuy pakon 
hirtah, ai ma hamateian paduahon. Pangungkabon 21:8 


Anggo sirang do jolma in humbani Naibata halani dousani, aha 
ma solusi ni masalah on? Gati do ipingkiri hita solusini aima: 
ugama, horja na madear, pakon parlahou na madear. 


Tapi sada do solusi humbani Naibata. 

3. Jesus Kristus do hansa dalan hu surga in. 

In ma hata ni Naibata. 

Nini Jesus ma hu bani, “Ahu do dalan in, hasintongan ampa 


hagoluhan in.” Seng dong na boi roh marayak bapa, anggo lang 
marhitei Ahu. Johannes 14:6 


Igalar do uhuman na gok bani dousanta. 

Ai Kristus pe sahali do matei halani dousa, parpintor in mangkopkop 
pargeduk, ase iboan hita bani Naibata, dob matei ibagas daging, tapi 
ipagoluh marhitei tonduy, 1 Petrus 3:18 

Ibagas la do dapot hita haluahon marhitei daroh-Ni, ai ma hasasapan ni 
dousanta, domu hubani habayakon ni idop ni uhur-Ni: Epesus 1:7 


Bani do bagah-bagah hagoluhan na sadokah ni dokahni. 

Halak na porsaya bani Anak in, dapotan hagoluhan na sadokah ni 
dokahni, tapi na so porsaya bani Anak in, seng idahonni ai hagoluhan: 
tapi ringis ni Naibata totap do bani. Johannes 3:36 

Ai upah ni dousa, ai ma hamateian: tapi sibere-bere ni Naibata, ai ma 
hagoluhan na sadokah ni dokahni marhitei Jesus Kristus Tuhanta in. 
Rom 6:23 


4. Porlu do hita porsaya bani Jesus Kristus ase maluah hita. 


Haluahonta aima halani idop ni uhur ni Naibata marhitei 
haporsayaon bani Jesus Kristus. 

Ai marhitei idop ni uhur do maluah nasiam marhitei 
haporsayaon: seng humbani dirinasiam ai, sibere-bere ni 
Naibata do in, sedo halani horja, ase ulang adong na mamuji- 
muji diri. Epesus 2:8-9 


Ai sagala na mandilo goran ni Tuhan in, sai maluah do. 
Rom 10:13 


Tonggo ni Pardousa 


Tonggohon nasiam ma on ibagas haporsayaon: 

Ham Tuhan Jesus, diateitupa ma Bamu halani holong ni atei-Mu 
bangku. Huparhatongon pardousa do ahu janah mangindo 
hasasapan ni dousamu. Tarima kasih ma Bamu halani parmatei- 
Mu bani hayu parsilang, pananom, pakon parpuhoon 
manggalar ganup dousangku. Porsaya do ahu Bamu Tuhan 
pakon Sipaluah ahu. Hujalo do sibere-beremu hagoluhan 
sisadokah ni dokahni anjaha huondoskon ma goluhku Bamu. 
Urupi Ham ma ahu mandalankon sagala parentah-Mu, anjaha 
harosuhku i lobei-Mu. Amen. 


Anggo domma porsaya ham bani Jesus Kristus, on ma na masa bamu: 


e Sonari, domma dapot ham hagoluhan na sadokah ni dokahni rap 
pakon Naibata. 

Anjaha on do rosuh ni uhur ni na marsuruh Ahu, ase dapotan 
hagoluhan na sadokah ni dokahni sagala na mangidah Anak in anjaha 
na porsaya Bani. Johannes 6:40 


e Haganup dousamu domma igalar janah isasap. 

(masa lalu, sonari, masa depan) 

Tapi anggo la, dob igalangkon sada galangan pasaloseihon dousa, 
hundul ma la i siamun ni Naibata sadokah ni dokahni: Heber 10:12 


e Na tinompa na baru do ham i lobei ni Naibata. On ma parmulaan ni 
goluhmu na baru. 

Ase, barang ise ibagas Kristus, na tinompa na baru do ia: tonggor ma, domma 
baru haganup. 2 Korint 5:17 


e Gabe anak ni Naibata ma ham. 
Tapi sagala na manjalosi, ibere do kuasa gabe anak ni Naibata, ai ma na 
porsaya bani goranni: Johannes 1:12 


Horja na madear sedo dalan ase maluah hita, tapi bukti atau buah ni 
haluahonta do. 

Ai jadi-jadian-Ni do hita, na tinompa ibagas Kristus Jesus, bani horja na 
madear, na dob pinasirsir ni Naibata hinan, ase marparlahou hita ibagas ai. 
Epesus 2:10 


Tuhan mamasu masu! 


